Kaffemøder har stor værdi - PeopleResource\n– Kaffemøder giver dig vigtige indsigter\nKaffemøder bruger du til at blive mere afklaret og få mere viden, som kan understøtte dine karrierevalg og din konkrete jobsøgning.\nPå den måde kan kaffemøder hjælpe med at bringe dig videre og gøre dig mere sikker i dine valg og give dig tryghed – det gør dig stærkere.\nKaffemøder har stor værdi fx i forbindelse med:\nKarriereskifte Du har kig på en bestemt branche og er interesseret i at høre om branchespecifikke forhold for at få din forestilling be- eller afkræftet.\nJobsøgning Du er i gang med at søge job i en bestemt virksomhed og vil gerne forstå lidt mere om kulturen, værdierne, ledelsesholdninger eller andet, der aktuelt præger virksomheden – er det et godt sted at arbejde? Det kan også være, du har helt specifikke spørgsmål, som du gerne vil have svar på.\nSelvstændig Du overvejer at starte som selvstændig og har brug for en konkret og åben snak om, hvad der skal til for at starte op og drive en virksomhed, fordele og ulemper, udfordringer og risici.\nLedelse Du overvejer en ledelseskarriere og føler behov for at komme tættere på og forstå, hvad ledelse egentlig indebærer.\nNydimitteret Du er lige blevet færdig eller er snart færdig og ser forskellige jobmuligheder …men er endnu ikke helt afklaret om næste skridt.\nPointen med kaffemøder er, at du kommer i kontakt med en, der hjælper dig videre via en, du kender i forvejen – og netop fordi det sker med en fælles ven som mellemmand, så vil der være åbenhed om emnet og samtidig fortrolighed om din henvendelse. Via søgefeltet i LinkedIn kan du relativt let finde frem til den eller de personer, som kan besvare dine spørgsmål og hjælpe dig et skridt videre.\nEr det svært at få gang i kaffemøder?\nFor nogen mennesker kan det virke grænseoverskridende og anmassende …nærmest som om man kommer med hatten i hånden; MEN hvis du går via mennesker, som kender dig godt og kan li’ dig, og de gør det samme, når de skaber kontakter for dig, så er det altid en meget positiv oplevelse.\nTænk bare på hvis en ven kom til dig, og bad dig skabe kontakt til en anden af dine venner – det ville du jo gøre med glæde.\nPrøv det een gang gennem en du virkelig føler dig tryg ved og mærk efter – hvad er det værste, der kan gå galt!\nKontakt PeopleResource hvis du vil vide mere om, hvordan du får gang i kaffemøder eller have engageret og professionel hjælp til at arbejde med din karriere. Ring og hør nærmere på tlf. 40 30 60 95 eller send en email til Peter Rasmussen.\nJeg fik lagt et fundament for jobsamtalen, og det lagde en klar dæmper på min nervøsitet- det, der skulle frem i lyset - kom frem i lyset :-)\nAllan Wickmann Madsen, Tekniker, Royal Arena


Tony Hawk's Project 8 anmeldelse - Xboxlife.dk\nAnmeldt af: Mikkel Vinther (vinterbird) - 2. december 2006 - kl. 19:18\nTony Hawk vender tilbage for 8. gang, men denne gang er det i et spil specifikt designet til næste generation.\nFor 8 år siden udkom det første Tony Hawk, og siden da har serien været igennem mange nyskabelser. Senest blev vi introduceret til den åbne spilverden, hvor man ikke længere var bundet til at rejse rundt mellem baner, men i stedet havde en stor åben verden for sig.Nu er Tony så klar til at rykke ind i den næste generation af konsoller, og det gør han med stil i Project 8.\nProject 8 handler om, at Tony Hawk er i gang med at samle de 8 bedste amatørskatere, og du som en amatør skater vil rigtig gerne have en plads blandt de 8 bedste. Du starter med at være placeret på listen som nummer 200, og så er det op til dig at kæmpe dig op igennem listen og blive en af de 8 udvalgte, der kommer med i projektet.\nSingleplayerdelen i Tony Hawks Project 8 er enorm. Verdenen man bevæger sig i er gigantisk, og der er et enormt udvalg af forskellige singleplayeropgaver både før og efter man har kæmpet sig ind i top 8, og efter det er der stadig en masse udfordring i at nå første pladsen på listen.\nMultiplayer er sjovt, men man sidder nogle gange med en følelse af, at der godt kunne være presset en ekstra spilmode ind, eller der kunne være blevet gjort nogle mere kreative ting med multiplayerdelen. Dog er den stadigvæk utroligt solid, og man kan sagtens blive rigtig underholdt med spillets multiplayerdel.\nTony Hawks Project 8 er uden tvivl det bedste Tony Hawk spil i meget lang tid. Neversoft har formået at tage essensen af Tony Hawk spillene, tilføjet nogle nye gameplay elementer og fået det hele til at gå op i en højere enhed.\nDog er Project 8 ikke helt perfekt, enkelte grafiske elementer og en mangel på kreativitet i multiplayer holder det tilbage fra at blive det perfekte Tony Hawk. Men Project 8 er stadigvæk et spil, alle fans af serien bør stifte bekendtskab med.


Falsk markedsføring er på fremmarch i erhvervslivet - 24NYT\nHjemLederFalsk markedsføring er på fremmarch i erhvervslivet\nFalsk markedsføring er på fremmarch i erhvervslivet\n14. juli 2021 André Rossmann Leder Kommentarer lukket til Falsk markedsføring er på fremmarch i erhvervslivet\nFalsk markedsføring, også kendt som vildledende markedsføring, er brug af information i markedsføring om produkter, virksomheder eller lignende, som ikke er sandt. Brugen af usande informationer i markedsføring bruger virksomheder med henblik på at få produktet og virksomheden til at fremstå mere attraktiv og dermed skabe øget salg.\nEt ny form for falsk markedsføring er ved at vinde indpas i dansk erhvervsliv. Kært barn har ifølge Børsen mange navne: Pink-washing, rainbow-washing eller pride-washing.\nDe mange navne dækker imidlertid over det samme: At firmaer smider sponsorpenge i en af de store, årlige LGBT+-begivenheder og hænger regnbueflag op – uden at gøre andet for at sikre diversitet og støtte til seksuelle minoriteter i virksomhedens dagligliv.\nAllerede i 2017 påpegede reklamebranche-mediet Bureaubiz i en kronik, at “der er simpelthen penge i at brande sig som homovenlig” og kaldte den tilgang “letkøbt”.\nRådgivning om diversitet og inklusion samt ledertræning er ikke overraskende i hastig fremmarch. Danfoss har netop erklæret, at man vil træne 3000 ledere globalt. Men hvad skal de mange ledere egentlig trænes i?\nHvordan skal de håndtere en vred ansat i Polen eller Ungarn, der støtter sin regerings politik imod LGBT+rettigheder?\nOg hvorfor skal medarbejderes seksualitet overhovedet være et emne for et firma, hvor opgaven er at tjene penge til aktionærerne?\nOg hvordan vil investorerne reagere, hvis det viser sig, at virksomhedens rainbow-washing i lande, hvor der er folkelig eller politisk modstand mod seksuel ligestilling, går ud over lønsomheden og afkastet?\nA.P. Møller-Mærsk, der er verdens største containerrederi med aktiviteter over hele kloden, er også med som sponsor for dette års Pride-arrangement.\nKoncernen har lanceret en rekrutteringsvideo med flittig brug af regnbuefarver og signaler om mangfoldighed og har sendt to regnbuefarvede containere rundt i verden.\nFlere danske virksomheder praktiserer pride-washing ved at støtte Pride-arrangementet. Men det er bare et smart marketing- og PR-stunt, der skal gavne forretningen ved at booste omsætningen.\nI forvejen foregår der omfattende greenwashing i dansk erhvervsliv (læs her, her, her og her), hvor virksomhederne markedsfører sig på, at de er grønne, selv om de ikke er det.\nFokus på virksomhederne er primært på branding, ikke på bæredygtig effekt. Og derfor er verdensmålene stadig pynt i dansk erhvervsliv.


Online backuptjenester - Guide med de populære løsninger til backup\nEftersom vi med tiden er blevet opdraget til at benytte os af teknologien i en større og større grad, så er online backuptjeneste gået hen og blevet et parameter, som vi skal have respekt for og bør kende til. Det er nu de færreste, både private folk og virksomheder, der kan klare sig uden en online backuptjeneste.\nVi befinder os samtidig i en gråzone hvor at den mængde lagerplads vi har på vores telefoner, alligevel ikke bliver benyttet til fulde, da de billeder vi tager oftest, kommer direkte op på et socialt medie, som derved agere en online backuptjeneste.\nEn online backuptjeneste er i princippet et eksternt sted du kan opbevare dine dyrebare filer, således at de filer bliver sværere at miste ved et uheld.\nSå ud af alle de online backuptjenester der er, hvilken skal du så vælge? Skal du bruge flere online backuptjenester eller er der én der passer til lige netop dit behov?\nVi går nogle af de bedste og de mest populære backup muligheder igennem i denne artikel.\nOneDrive har du med garanti enten hørt om før, eller så kender du til den. Måske bruger du den endda uden helt at have tænkt over det. OneDrive er en backuptjeneste som er en af de smartere, hvis du alligevel har Microsoft Office pakken med Excel, PowerPoint og ikke mindst Word. Når du har denne pakke, følger der nemlig en online backuptjeneste med i købet, hvor du får 5 GB gratis.\nHer hvor OneDrive ikke er en af de smarte backuptjenester er, at de filer du gerne vil have gemt, ikke bliver gemt hos deres online backuptjeneste automatisk. Her skal du nemlig selv flytte filen til OneDrive, hvilke mange mennesker let kan glemme.\nSkal du have OneDrive?\nOneDrive er en rigtig god og populær løsning hvis du kun har specifikke filer du vil have gemt. OneDrive er dermed sagt ikke den bedste løsning, såfremt du vil have en backup af alt hvad der er på din computer.\nLigesom med OneDrive, så kan det være du kender til denne online backuptjeneste, eller måske endda allerede bruger den, om du ved det eller ej.\nDen helt store forskel ved iCloud er, at denne kun er en online backuptjeneste for produkter fra Apple. Så hvis du har en Mac, iPhone, iPad mv. så er iCloud helt perfekt online backuptjeneste til dig, da den synkroniserer alle dine enheder. Med andre ord, så når du gemmer noget på iCloud fra din Mac, så har du i princippet også gemt det på din iPhone og din iPad.\nUdfordringen med iCloud er her, at 5 GB sjældent er nok til en enkelt person og specielt ikke nok når det kommer til flere enheder. Du kan selvfølgelig købe dig til flere GB, hvilket dog godt kan blive pebret i længden.\nSkal du have iCloud?\nHvis du udelukkende har Apple produkter, så er iCloud en af de bedste kandidater som en online backuptjeneste for dig. Dog skal du også gøre op med dig selv om hvor meget plads du har brug for, da den har sine få ulemper.\nBackblaze er en online backuptjeneste som de færreste har hørt – indtil nu. Backblaze har nemlig set på online backuptjenester som OneDrive og iCloud, hvor de har taget ved lære og lavet deres eget.\nHer får du ubegrænset lagerplads, hvilket er det ideelt hvis du har rigtig mange billeder, videoer, eller bilag hvis du er en virksomhed. Samtidig med det, så har de altid 14 dages prøveperiode, hvor du kan se om det er en online backuptjeneste for dig, herefter koster det dog noget for at bruge den.\nDen største fordel ved Backblaze som en online backuptjeneste er, at hver gang du gemmer noget på din enhed, så bliver det helt automatisk gemt som en backup – Ta’ den Microsoft.\nMen som med det meste andet der er godt, så er der selvfølgelig også nogle ulemper. Foruden at det er en online backuptjeneste der ikke er gratis, foruden de 14 dage, så er serverne lokaliseret i USA. Dette betyder for dig at selve backuppen der skal tages, kan tage lidt tid at uploade.\nSkal du have Backblaze?\nHvis du er en privatperson der har i nærheden af uvirkelig mange filer gemt, som fortsat skal være det, så bør du overveje det. Men som udgangspunkt er det en online backuptjeneste der henvender sig mest til virksomheder.\nHer får du intet mindre end en dansk løsning af en online backuptjeneste. Her kan du købe dig til ubegrænset lagerplads, men hvis ikke du vil det, så kan du få 5 GB helt gratis, præcis som iCloud og OneDrive.\nEn af de helt store fordele ved Onlime er, at serverne er i Norge, hvor privatlivspolitikken er tæt på at være de strammeste i hele verden. Dette er mere eller mindre en garanti for, at det er et af de mest sikre online backuptjenester der findes.\nSkal du have Onlime?\nHvis 5 GB er nok til dig, eller du ikke har noget at tilkøbe for ubegrænset plads, samtidig med at du har nogle filer som på ingen måde på tilgå andre mennesker, så er Onlime klart en online backuptjeneste for dig.\nHer er der en lidt anderledes online backuptjeneste, eftersom Black Bird primært henvender sig til dem der skal have en backup af deres server. Oftest er det en webshop (eller anden webvirksomhed), men det kan dog også være en privat hjemmeside til sjov og spas, tidsfordriv eller måske et online CV.\nBlack Bird kan selvfølgelig også tage en backup af filer, og så står deres servere i Danmark, hvorfor du vil opleve en uploade der er tæt på det hurtigste.\nMen for de der har en hjemmeside/webshop, tilbyder Black Bird nemlig noget helt ekstraordinært, såfremt du bruger dem som en online backuptjeneste. De tilbyder nemlig at tjekke din hjemmeside igennem for fejl, lokalisere eventuelle fejl og løse dem, således at din hjemmeside vil fungere optimalt.\nSkal du have Black Bird?\nBlack Bird er til dig der har en hjemmeside, som ikke har det største behov for lagring af filer. Lagringen sker nemlig manuelt, som er en proces der kan tage tid, specielt hvis du skal gemme 1000 filer. Samtidig, vil uploaden af filerne være utrolig hurtig og derved ikke være grunden til at det går langsomt.\nHvis du har en hjemmeside du gerne vil have et ekstra sikkerhedsnet under, så er Black Bird den helt rigtige online backuptjeneste for dig.\nDet er vigtigt med en online backuptjeneste. Du kan muligvis erindre 10-15 år tilbage, hvor du havde gemt nogle sange eller billeder på en din daværende mobiltelefon. Når du så købte dig en ny mobiltelefon, så kom filerne ikke med og oftest så blev de væk eller slettet. Det samme skete typisk også hvis du skulle have din daværende telefon repareret, så forsvandt filerne ved nulstilling og gendannelse af telefonen.\nI dag har vi alle vigtige ting gemt på vores computer og ikke mindst vores smartphones. CV’er, ansøgninger, eksamensbeviser, regninger mv. Hvad ville der ske hvis alle dine enheder stoppede med at virke i morgen og du skulle købe nogle nye – hvor mange filer som helst ikke ville have slettet, har du så mistet?


Dødbolde og drømmemål blev afgørende i Horsens - AC Horsens - Superliga - Fodbold\nAC Horsens 08.09.2017 kl. 19:59\nDødbolde og drømmemål blev afgørende i Horsens\nAC Horsens imponerede med dét, holdet gør bedst, men missede til sidst sejren mod FC Nordsjælland, der stadig topper rækken.\nPEDERSEN MIKKEL BERG\nDet kunne næsten ikke blive værre for FC Nordsjælland. Superligaens tophold sprudler ofte med mange mål og dynamisk fodbold, men særligt to ting bryder ligaens yngste hold sig ikke om - fysisk pres og dødbolde.\nDe dyder er til gengæld adelsmærker for AC Horsens og blev i sidste ende - sammen med et drømmemål - afgørende, da FC Nordsjælland blev bremset som rækkens tophold efter 2-2 på udebane.\nAC HORSENS - FC NORDSJÆLLAND 2-2 (0-0)\nAC Horsens: 7\nSimon Okosun, AC Horsens, 8\nMathias Jensen, FC Nordsjælland, 6\nDommer: Morten Krogh, 7\nDet lærte vi: FCN’s pasningsbaserede spil bliver alt for let ødelagt, hvis de vævre spillere bliver presset fysisk.\nDetaljen: Sjældent har fysisk stærke Kjartan Finnbogason set så elegant ud, som da han med ydersiden lobbede 2-1 målet ind fra sin position uden for feltet.\nDen simple spillestil får nogle fodboldfeinschmeckere til at se AC Horsens som superligaens tredje brystvorte; en mere unik end køn skabning, der egentlig ikke burde være der, men virker umulig at slippe af med. Dén slags udskamning får dog ikke det hårdt kæmpende mandskab til at ændre en fodboldfilosofi, der bliver kaldt alt fra effektiv til primitiv, men hvor der i hvert fald er flere tacklinger end tunneler, når lange Simon Okosun slider på midtbanen, angriber Kjartan Finnbogason konstant stresser forsvarerne, og bomstærke Bubacarr Sanneh på overlegen vis styrer forsvaret.\nOg så er der dødboldene, hvor særligt Mikkel Qvist har en nøglerolle. Mønstret er det samme, hver gang AC Horsens har et indkast på modstanderens banehalvdel. Den to meter høje Qvist kommer trissende, tørrer tålmodigt bolden af i trøjen, mens publikum klapper forventningsfuldt, inden han tager et langt tilløb og smækker bolden ind mod sine i gennemsnit over 190 centimer høje medspillere.\nDet skete 11 gange i første halvleg og blev farligst, da Bubacarr Sanneh først drejede bolden på stolpen og siden fik reddet sit kraftfulde hovedstød på målstregen efter lidt over en halv times spil.\nMålet var stort set det eneste, der manglede for AC Horsens i en første halvleg, hvor unge FC Nordsjælland havde bolden klart mest, men konstant blev presset af de aggressive værter og ikke fik omsat boldbesiddelsen på dén måde, der indtil videre har bragt det unge, sprudlende hold til tops i ligaen.\nEfter salg af profiler som Lobotka, Maxsø og Ingvartsen er spillet blevet mere direkte, men langt fra kedeligt, når stortalentet Mathias Jensen normalt strøer kælne, opsprættende afleveringer i dybden til de lynhurtige ghanesere Godsway Donyoh og Ernest Asante, der tilsammen har scoret 12 mål i syv kampe.\nMens anfører Jensen fortsatte med at vise prøver på sit enorme potentiale, var Godsway Donyohs mest kraftfulde spark rettet mod jorden i frustration.\nEndnu værre blev det for ham efter pausen, hvor han misbrugte to store chancer og åbenbarede sin begrænsning som topangriber.\nImens fortsatte Mikkel Qvist med at hamre indkast afsted i den anden ende, hvilket førte til et nyt stolpeskud.\nDet var dog en anden slags dødbold, der skulle skaffe forløsningen. Et skruet hjørnespark endte lige i panden på Alexander Ludwig, der køligt snittede den i nettet efter en times spil.\nEn anonym Emiliano Marcondes sprudlede pludselig og skabte udligningen, inden Finnbogason kort efter elegant lobbede bolden i mål. Til sidst udlignede FCN paradoksalt nok på Horsens specialitet - en dødbold, da Marcondes headede et hjørnespark i mål.\nSlut: Horsens fik udlignet i Haderslev


Bøgernes Univers: Hvad posten bragte #1\nÅh der er næsten ikke noget bedre end at få en pakke. I går kom den søde post med en stor pakke fra Amazon med 5 bøger fra Barnes & Noble. Bøger som jeg længe har ønsket mig inderligt, men aldrig har fået købt, men hvad kunne være en bedre anledning end en færdiggjort uddannelse og sommerferie. Jeg kunne jo have købt samtlige eksemplarer, der findes i "leatherbound serien", men jeg endte med at købe: Jane Austen, William Shakespeare, Charles Dickens, Brontë søstrene og Arthur Conan Doyle's Sherlock Holmes historier.\nJeg elsker hvor fantastisk detaljerede disse bøger er alt fra guldet på siderne til den flotte indbinding; de smukke blomster på Austen og Brontë, det fantastisk vue af London hos Dickens, det fine mønster med "221b" i centrum ved Doyle og den flot indrammede Shakespeare.\nIndsendt af Mette / Bøgernes Univers kl. 20.27\nEtiketter: Arthur Conan Doyle , Brontë , fiktion , hvad posten bragte , jane austen , klassiker , litteratur , læsning , Shakespeare , Sherlock Holmes\nRikke'M 4. juli 2013 kl. 21.25\nDet er sådan nogle smukke bøger; så overdådige og pompøse. De fungerer både som smuk dekoration og som fantastisk læsning. Og jeg elsker dem bare så højt.\nDu har helt ret i, at de er enormt detaljerede; selv den mindste detalje er fremhævet og gennemtænkt. Jeg elsker den slags.\nMette / Bøgernes Univers 4. juli 2013 kl. 21.39\nJa de er bare virkelig gennemtænkte, specielt Sherlock Holmes bogen, synes jeg er virkelig detaljeret med alle mulige små fine ting i mønstret. Jeg er også bare så glad for dem, nu har jeg jo savlet over dine i laaang tid.\nKarin 5. juli 2013 kl. 10.11\nJeg er også vild med min Sherlock Holmes udgave, så fantastiske detaljer der er i den. Jeg har også Brontë sisters, men alle de andre du har fået ønsker jeg mig også, for de er bare SÅ flotte.\nMette / Bøgernes Univers 5. juli 2013 kl. 15.16\nDet er de helt sikkert! Synes også det er fantastisk, at man kan finde så smukke bøger så billigt, for de koster jo nærmest ikke mere end en ganske almindelig hardback.


Rise of The Tomb Raider 20 Year Celebration | CDON\nAction, Adventure, Playstation VR\nRise of the Tomb Raider: 20 Year Celebration indeholder det anmelderroste Rise of the Tomb Raider, som har været nomineret til mere end 75 “Best Of”-priser, hvor Lara Crofts eventyr ikke længere kun handler om overlevelse, da hun begiver sig ud på sin første ekspedition i nogle af de mest barske og øde egne af Sibirien.\nRise of the Tomb Raider: 20 Year Celebration indeholder også singleplayer-indholdet “Blood Ties”, VR-understøttelse samt den nye samarbejdsspiltype Endurance Mode, sværhedsgraden “Ultimate Survivor” til hovedkampagnen, 20 Year Celebration-tøjsæt og -pistol og fem klassiske Lara-overflader. Indeholder også alt downloadindhold, der er udgivet tidligere, inklusive: Baba Yaga: The Temple of the Witch, Endurance Mode, Cold Darkness Awakened, 12 tøjsæt, syv våben og 35 Expedition-kort. Med over 50 timers spil er dette uden tvivl den mest omfattende spiloplevelse i denne prisvindende serie.\nEt kritikerrost actionspil – I Rise of the Tomb Raider opdager Lara et oldgammelt mysterium, der bringer hende på tværs af den hensynsløse organisation Trinity. Sporene fører hende til myten om den forsvundne by Kitezh, som hun skal prøve at finde før Trinity. Lara ved, at hun skal afsløre den forsvundne bys hemmeligheder, inden de falder i hænderne på Trinity, da hun rejser til Sibirien på sin første ekspedition som professionel skattejæger.\nNY singleplayer-historie: “Blood Ties” – Efter sin fars død må Lara slås med sin onkel om ejerskabet af Croft Manor. Lara er fast besluttet på at bevise, at hun er den retmæssige arving, men det betyder, at hun bliver nødt til at konfrontere sin fortid. Udforsk Laras barndomshjem i en ny timelang historie, og opklar et familiemysterie, der vil ændre hendes liv for evigt. Den nye spiltilstand kan både spilles i tredjeperson og i Virtual Reality.\nNYT mareridt: “Blood Ties” - Laras værste mareridt går i opfyldes, da horder af udøde invaderer hendes barndomshjem. Bekæmp de smitsomme zombier, og bliv den ultimative zombiedræber, inden mareridtet overvælder dig! Spil mod dine venner, og opret fællesskabsudfordringer med kortmodifikatorer i den nye Nightmare Mode.\nNY samarbejdsspiltype: Endurance Mode: Du og dine venner må klunse, bygge og jage for at overleve elementernes rasen om dagen samt de dødbringende trusler fra fjender og vilddyr om natten. Dette er den ultimative kamp om overlevelse i det enorme, nådesløse landskab. Ild kræver brænde, kulde dræber den uforberedte, og mad giver energi, men skal først fanges, findes eller fremstilles. Du starter med ingenting og skal finde alt selv. Giv dine venner en udfordring om at overleve i længst tid, og kæmp for at komme til tops på ranglisterne.\nNYT 20 Year Celebration-indhold – Få fat på fem klassiske Lara Croft-overflader og et helt nyt tøjsæt, der sender en hilsen til Laras rejse til Antarktis i Tomb Raider III. Det nye indhold inkluderer også sværhedsgraden “Ultimate Survivor” i Rise of the Tomb Raider, hvor der kun er et begrænset antal steder at gemme spillet samt færre ressourcer, materialer, ammunition og førstehjælpspakker – det er kun de dygtigste, der kan overleve denne spiltype.\nInkluderer alt indhold til download – Få adgang til alt indhold, der kan downloades, så du både får en udvidet singleplayer-kampagne og muligheden for at spille mod dine venner. Der er tre store udgivelser, som udfordrer dig til at tage kampen op i Endurance Mode, sender dig ud for at udforske en mystisk grav i Baba Yaga: The Temple of the Witch, og tvinger dig til at kæmp imod horder af smitsomme fjender i Cold Darkness Awakened. Desuden får du nye tøjsæt, våben og Expedition-kort, der hjælper dig med at tilpasse og udvide dit spil, samtidig med at du kan udfordre dine venner.


DSV gør kundeoplevelsen strategisk | CXO\n“Lad os starte mødet med at se, hvad fem kunder har sagt om os i dag”\nDSV har givet alle ledere i Tyskland, England, Sverige og Danmark adgang til mindst 200 friske kunde- evalueringer på deres smartphone hver dag.\nEffekten er dramatisk.\nMed 220 juridiske enheder, 23.000 med- arbejdere og 250.000 kunder hører DSV til blandt de 5 største transportvirksomheder i verden. Og i en virksomhed af den størrelse ville nogle måske forvente en vis afstand mellem kunderne og topledelsen.\nJesper Krogh Jørgensen blev valgt som samarbejdspartner og ekstern projektleder på opgaven, og via en co-creation proces blev der på kun 90 dage udviklet og implementeret en løsning baseret på Net Promoter System® understøttet af en cloud-baseret IT-platform.\nDet har sikret en ensartet, omkostnings effektiv og skalérbar løsning til i realtid at indsamle og rapportere kundernes feedback. På overordnet strategisk niveau giver rapporteringen top- og mellemledere input til nødvendige systemiske forbedringer af kundeoplevelserne gennem avanceret data mining.\nI dagligdagen giver rapporteringen alerts for de enkelte respondenter. Under ét sekund efter kunden har givet sin feedback, sendes en individuel alert direkte til indbakken hos den respektive kundeansvarlige, så pågældende kan lave et service-recovery, hvis kunden er utilfreds. Hvis den kundeansvarlige ikke kontakter respondenten inden for den fastsatte tidsfrist på 48 timer, bliver alerten automatisk eskaleret til næste niveau i organisationen.\nEndelig opdateres det globale CRM system automatisk med kundernes feedback løbende, så alle i organisationen altid har et 100% opdateret billede af, hvordan de enkelte\nbeslutningstagere, influenter og brugere i de enkelte kundevirksomheder opfatter DSV. Den stærke IT-understøttelse har været en væsentlig driver for at have skabt så hurtige, store, effektfulde og vedvarende kultur- og adfærdsændringer hos de over 12.000 kundevendte medarbejdere og ledere.\nHele organisationen har fået et fælles sprog\nUd over de målbare og forventede forbedringer har projektet vist sig at have en positiv effekt på det interne samarbejde. For selv om DSV opererer i 75 lande, taler man nu samme sprog, når det handler om kundeoplevelser.\nAlle med kundeansvar kan tale åbent og indforstået med kollegerne om aktuelle sager. “Jeg har fået denne røde kunde, som 3 dage i træk har fået en forsendelse for sent. Jeg må aflyse vores møde for at tage ud at besøge ham”. Customer Success Programme har skabt fælles dynamik, udveksling af idéer og team-spirit.\n“Store selskaber er ofte noget fastlåste og lidt anonyme, men fra starten viste DSV, at de var vores medspillere og indstillet på udvikling af samarbejdet. Og så forstod DSV, at vi mente det alvorligt, når vi forlangte CSR i transportløsningerne”\n– Jimmy Olofsson, Service – Logistic Manager, Elgiganten\nLoyalitet og omsætning er steget\nFor en virksomhed med en årlig omsætning på ca. 75 mia. DKK, er der store beløb på spil.\nHemmeligheden: Åbne svarmuligheder og præcise instrukser\nMange virksomheder laver tilfredshedsmålinger. Men ikke alle gør det så gennem- tænkt som DSV. En af hemmelighederne er, at kunderne ikke blot kan sætte krydser i et spørgeskema. De får åben plads til at uddybe, hvad de eventuelt er utilfredse med.\nOg lige så åbent kundens svarfelt i skemaet er, lige så præcist er det sæt af instrukser, som DSV har udformet til de account ansvarlige. De kender nøjagtig deres beføjelser, og der er konkrete anvisninger på, hvilke muligheder de har for at løse forskellige kundeproblemer.\nFra pilot til koncern-strategisk værktøj\nEt år efter pilotprojektets debut i 2014 var kundeprogrammet blevet implementeret i 19 lande, som tilsammen udgør mere end 90% af den årlige omsætning. Og den gennemgribende roll-out fortsætter som en central del af hele DSV koncernens strategiske fokus på kunder og service.\nSom det hedder i DSV: “Customer Satisfaction is everyone’s responsibility”\nEt godt fundament for den globale udrulning\n“Det pilotprojekt, som Jespers team bidrog til at gennemføre i fire lande, skete på kun tre måneder. En bedrift som de fleste virksomheder med et globalt aftryk typisk vil være tilfredse med at lykkedes med inden for 12 måneder. Piloten gav samtidig et godt udgangspunkt for den globale udrulning, som vi selv gennemførte efterfølgende i sprints af 3 måneder – inspireret af piloten og Jespers metoder.”\nAnders Normann, Director of Customer Experience and Sales Platforms, DSV Group\nJens Bjørn Andersen, CEO, DSV:\nDSV OM CUSTOMER\n“Vi skal turde høre sandheden fra kunderne: Lever vi op til vores løfter? Afhenter og leverer vi til tiden? Underretter vi om forsinkelser? Og frem for alt: Lærer vi af vores fejl og gør det bedre næste gang?”\nUP AND RUNNING PÅ KUN 90 DAGE\n“Vi brugte Jesper og hans team både til at få vores NPS løsning sat i søen i fire lande på kun 90 dage og drifte løsningen indtil vi selv fik etableret det rigtige interne team”\nRene Falch-Olesen, Chief Commercial Officer, DSV Group


Referat fra ELEVRÅDSMØDE - PDF\nDownload "Referat fra ELEVRÅDSMØDE"\n1 Dag: Tirsdag den 5. maj Starttidspunkt: Kl Sted: Lokale T2 Deltagere: Åbent møde Referat fra ELEVRÅDSMØDE Ordstyrer: Johnny Møller Referent: Mikkel Ejlertsen DAGSORDEN: 0) Velkommen. 1) Kasseres beretning v. Rune. Vi har et plus på kr., og Wendkouni-kontoen har kr. Vi skulle have brugt flere penge, på sjov og ballade. 2) Formandens beretning v. Johnny. Se bilag 1 3) Tip fra EDB omkring data bevarelse/sikkerhed op mod eksamen. Christian giver gode råd til hvordan man sikre sig under eksamen. I stedet for at gemme oveni samme fil, laver man en ny. Derved sikre man sig bedst muligt. Lad dette være en opfordring. Derudover skal man gemme sine dokumenter flest mulige steder, harddisken, h-drevet, usb-stiks mm. 4) Hvor er den varme mad blevet af? v. Kenneth. Kenneths klasse har spurgt hvorfor vi ikke har varm mad i kantinen mere. Det er simpelthen grundet vi har fået salatbar, og derfor er der mindre der køber varm mad. Det kan ikke løbe rundt så. 5) Vedtægtsændring v. Johnny - Valg af poster Der vil være valg i august og januar i stedet. Det giver første og andet års eleverne mulighed for at få poster, og 3. Års kan komme af. Vedtægterne skal derfor ændres.\n2 - Information omkring afsluttende elevrådsmøde Der skal ændres i vedtægterne, så der står infoskærmene, i stedet for kantinen. 6) Opstart næste skoleår. Det nuværende elevråd mødes næste år, og gør klar til at headhunte nye medlemmer. 7) Evt. Sluttidspunkt: Næste møde: Næste møde vil blive afholdt i august, med deltagelse af det nuværende elevråd. Med venlig hilsen Elevrådet\n3 Bilag 1: Formandens beretning Formandens beretning Formand for elevrådet, Johnny Oliveira Møller ****Det talte ord gælder**** Allerførst vil jeg gerne byde velkommen til sidste elevrådsmøde. Skoleåret 08/09 var året, hvor vi tog skridtet fuldt ud, og lagde elevrådet og HTX-rådet sammen. Grundene var åbenlyse: vi diskuterede de samme ting og begge råd havde et flertal af HTX elever. Løsningen blev derfor at slå de to råd sammen. Det var også i år, hvor et af HTX-rådets projekter, siden overtaget af elevrådet, mundede ud i et konkret projekt: Djurslands mindste skolegård. Dette var et solstråle projekt fra elevrådets side, vi kom med idéen, vi gik til ledelsen og vi hjalp med indvielsen. Projektet viser at elevrådet ikke bare sidder med hænderne i skødet, men også at vi har stor genhørighed blandt ledelsen og de ansvarlige på skolen. De erfaringer vi gjorde os med basketbanen, det er nogle som vi allerede nu tager med videre, men også i fremtiden skal vi gøre brug af dem. Til første elevrådsmøde var vi enige, om at vi ville gøre mere opmærksomme på vores arbejde og vores tilstedeværelse. Dette har vi bl.a. gjort vha. bremsesporet, hvor vi har haft en fast klumme siden bladets relancering. Vi har også gjort et forsøg på at levere nyhederne videre til omverdenen, bl.a. om basketbanen, men ligeså vel om vores idrætsdag. Det har betydet at vi har skrevet artikler til lokalaviserne. Efter succesen med basketbanen, forsøgte vi os igen, nu med et ønske om et cykelskur. Det skyldes at flere elever havde henvendt sig, med et ønske om at få stillet cykler/knallerter i læ. Vi tog derfor kontakt til pedellen og han gik videre med projektet. Dog lærte i at det ikke ville gå ligeså let som med basketbanen. Det skyldes at arkitekten har været svær at komme i kontakt med, og er således den person som bremser projektet. Status er derfor nu, at vi ikke er kommet længere med projektet. Jeg håber også at vi næste år i elevrådet, vil følge op på denne sag, det er trods alt eleverne selv som har forslået idéen.\n4 EDB-afdelingen fik også en fast plads til vores elevrådsmøder i et forsøg på at forbedre kommunikationen mellem afdelingen og eleverne. Det har medført at vi hører vi om ændringer og hvis der skulle være evt. problemer. I år tog elevrådet også ansvaret for at indsamle tilbud på studenterhuer. Det skete med tre elevrådsmedlemmer med i det fem mands store udvalg. Det har været mit indtryk at alle parter har været glade for dette forløb, hvilket har betydet at vi også har besluttet at gøre det på den måde næste år. 08/09 har fra skolens side, været året hvor vi skulle fokusere på sund mad og motion hvilket elevrådet har været en stor del af. Der var således to elevrådsmedlemmer med til planlægningen af vores store idrætsdag, som jeg personligt synes var en succes. Udover idrætsdagen, så er kantinens salatbar også et udspring af dette arbejdet, med elevrådet som deltager. Jeg er rigtig glad for at ledelsen vælger at inddrage eleverne til at planlægge sådanne arrangementer. I år valgte vi også at lave en ny konkurrence til vores årlige jule-tam-tam. Dysten stod i at lave den længste guirlande, og det blev nogle rigtige lange kæder som dog alligevel førte til lidt uenigheder om sejrherren men det bør være en ting som vi bør genoptage næste år. Til årets åbent-hus stod vi klar med en stand ved siden af bremsesporets. Vi var til stede med bolsjer og parate til at fortælle om vores arbejde, samt hvad vi egentlig er til for. På trods af at vi ikke var den mest besøgte aktivitet, så synes jeg alligevel at vi bør gentage arrangementet næste år. Jeg ser det som positivt at vi var tilstede og gjorde derfor også opmærksom på os selv. Efter en del uro på nettet ang. placeringen af vores bordtennisbord, så blev det også skridtet til at gå online. Derfor blev der oprettet en gruppe på Facebook, så nu kan man både kontakte os via mail, postkasse og Facebook. Vores gode samarbejdet med ledelsen har inddraget os i nogle beslutninger. Vi er nu i færd med at planlægge en tutorordning og fælleslektiecafe sammen. Dette skulle meget gerne munde ud i at der er tilkoblet to tutorer til hver førsteårs klasse, de vil således kunne give gode råd og vejledning den første uges tid på HTX/GTS. Denne tutor skal desuden være en person, som også vil kunne være tilstede ved lektiecaféerne, hvor de vil kunne vejlede og fungere som en slags sparringspartner. Sammen med bremsesporet så har FUG fået informationer og billeder fra Wendkouni. Det er vores intention at forsøge at skabe en brevudveksling, hvilket også betyder at der vil blive sendt et brev af sted inden for kort tid.\n5 Det skal ikke være nogen hemmelighed at jeg har nogle planer og idéer for elevrådet næste år. Således har jeg nogle konkrete forslag som jeg vil arbejde videre med i sommerferien. Inden for de næste tre uger skal jeg holde et møde med to lærere på handelsskolen, hvor vi skal undersøge muligheden for at lave et samarbejde om deres frivillige aktiviteter. Det håber jeg personligt kan lykkes, samt at det vil blive en sucess. Til slut vil jeg gerne takke for jeres samarbejde i løbet af året. Vi har i dette skoleår været et stort elevråd, hvilket desværre har betydet at arbejdsfordelingen ikke har været jævnt fordelt. Dog har det ved arrangementer ikke været noget problem at skaffe hænder alle været rigtig gode til at hjælpe til, når det endelig gjaldt. Jeg håber vi til næste år vil se et elevråd, hvor alle er endnu mere parate til at tage fat, således at vi sammen kan bære mere. Det skulle gerne gøre det til en bedre oplevelse at være elev på Grenaa Tekniske Skole. Jeg vil også gerne benytte lejligheden til at sige tak for samarbejdet til de elever, som forlader skolen efter sommerferien. Af Htx ere er det Nicolai Willems, Mikkel Ejlertsen, Morten Forslund og Aske Rasmussen. Fra EUD er det Lars Rønne Præst. Jeg vil gerne takke, fordi at I har lagt en stor arbejdsindsats i elevrådet. I er nogle af dem som har været parate til at tage fat når det gjaldt, samtidig med at komme med gode idéer. Jeg ønsker jeg alt godt fremover vi på GTS er glade for at have haft glæde af jeres selskab. I må alle have held og lykke med jeres eksamener og en rigtig god sommerferie. Til dem som stadig er på skolen efter sommerferien, håber jeg at vi ses


Kandu.dk - Stopper med Boxer TV\nStopper med Boxer TV\n28-05-13 21:54 : transor\n28-05-13 21:58 : Tordenkalven\n28-05-13 22:30 : bentjuul\n28-05-13 22:39 : Tordenkalven\n28-05-13 23:02 : JegErHer\n28-05-13 23:24 : Tordenkalven\n29-05-13 00:42 : Camillasmoster\n29-05-13 00:54 : LuffeA\n29-05-13 08:41 : transor\n29-05-13 09:00 : Tordenkalven\n29-05-13 09:16 : marken84\n04-06-13 11:34 : Tordenkalven\n19-06-13 07:28 : Brumbossen\n19-06-13 08:19 : lham\n20-07-13 17:00 : Tordenkalven\n21-07-13 17:16 : JegErHer\nFra : Tordenkalven Vist : 677 gange\nDato : 28-05-13 20:18\nI tvivl om kategori, men jeg prøver her.\nHar HAFT BOXER til TV 2 i sommerhuset, så jeg kunne se TV 2 samt DR kanaler.\nJeg har nu afmeldt BOXER, og vil så gerne se DR kanaler via antenne, som jeg gjorde før boxer-tiden.\nDa fungerede det fint på mit SONY TV, som ER til mpeg 4.\nNår jeg så afmelder mit kort fra BOXER, indstiller antennen efter en almindelig sendeantenne, som jeg havde før, bliver boxerkanalen ved med at være der, og DR TV-K og de andre frit tilgængelige DR kanaler er der ikke og kommer ikke med når jeg laver den nye kanalsøgning.\nHar også nulstillet mit Tv apparat helt og lavet det hele forfra, men stadig med den gamle\ngratis boxer kanal og uden DR kanalerne. DR1 + DR 2 er helt ok ligesom TV 2 Nord er med også.\nEr den en der kan forklare hvad der skel til for at få BOXER tiden væk, og få de gratis kanaler tilbage....\nI øvrigt spændt på om det nye DR 3 også er luftbåren, som de andre manglende er efter min mening\nPå forhånd tak.... deler gerne flere point ud for et let forståeligt svar\nDato : 28-05-13 21:54\nDu har vel husket at fjerne Boxer kortet fra tv, inden du resatte det.\ntak for buddet, men ja\nmen det beskriver ret godt at det er, som om det stadig sidder der...\nDato : 28-05-13 22:30\nHar du i din opsætning sat dit tv til at søge via antenne?\nDR 3 også er luftbåren\nDet er den.....\nDato : 28-05-13 22:39\nJa, Tv er indstillet til antenne.....det var den også for Boxer, blot skulle antennen vendes\nefter en Boxer sende-mast.\nGlæder mig over tv 3 også er fri at hente.\nDet er som om at Boxer har lagt en form for "cookie" ind så den holder sig til deres sendesystem..\nen beskyldning jeg ikke har belæg for, men den virker som om kortet stadig sidder i...\nTak for dit bud ...\nDato : 28-05-13 23:02\nNår jeg så afmelder mit kort fra BOXER, indstiller antennen efter en almindelig sendeantenne, som jeg havde før,\nHvorfor har du pillet ved Antennen !!, det eneste du skal gøre er at afmelder dit kort og tag kortet ud af tv'et, og evt. slet TV2 kanalen. Så ville alt virke (altså uden TV2 )\nDer er ingen "cookies" eller andet fra Boxer. kun betalings kanalerne er mærkeret/kodet, det er ingen forskel om du har eller ikke har Boxer kort i for de gratis kanaler.\nDog har jeg problemer da jeg næsten har samme signal styrke fra 2 forskellige master, hvorfor min MPEG4 boks ikke kan finde ud af fra hvilken frekvens/mast den skal tag kanalerne fra, derfor "scanner" jeg kun frekvenserne fra den mast som er lidt bedre end den anden.\nPS. ja i dårligt vejr !!, kan jeg endda modtage fra en 3. mast :(\nHusk der skal scannes fra flere 2 frekvenser for at få alle de gratis kanaler med\nTak for dit link, jeg vil se på det i morgen.\nJeg var nødt til at flytte antenneretningen da jeg fik boxer, og da jeg så ikke kunne få signal,\nend ikke DR i og DR 2, på den gamle retning, lod jeg antenne gå tilbage til den position\njeg havde før jeg rettede ind efter BOXER....på deres foranledning og råd...\nDe fortalte at jeg ikke kunne få deres signal ved at være rettet mod Nibe...sommerhus ved Løkken, men at jeg skulle rette ind efter en antenne vist ved Frederikshavn.\nMåske jeg skal rette antennen igen og se om der er andre muligheder.\nDet undrer mig bare at boxer kanalen stadig er der UDEN boxer kort\nDato : 29-05-13 00:42\nBoxer har vel glemt at slette dig eller din betalte periode er ikke udløbet?\nDato : 29-05-13 00:54\nJeg synes at fladskærme opfører sig mere mærkeligt jo mere "computersootware" de bliver forsynet med.\nMit Philips fryser nu og da hvor hverken knapper på fjernbetjeningen eller skærmen virker, kun hvis jeg afbryder strømmen på væggen og tænder igen virker det.............ganske som en computer\nDato : 29-05-13 08:41\nDet er et forsøg værd at tage spændingen fra fjersynet en dags tid og så håbe at det resetter når det tilsluttes igen.\nEller må du lede i menuen efter en tilbagestilling til fabriksindstillingen.\nEr der sat et modul af en art i fjernsynet til at holde boxerkortet? Så prøv at fjerne det.\nDato : 29-05-13 09:00\nHar fjernet alt fra Boxer kortet, og den skinne kortet sad i...\nDa det er sommerhuset afbryder jeg strømmen til Tv hver gang jeg ikke er her,\ndet har således været afbrudt i flere perioder.\nTv har jeg helt nulstillet, som jeg også nævner i min indledning, flere gange....\nKravler på taget i dag og ser om antennen måske er rettet lidt forkert ind, og om det kan hjælpe\njfr. tidligere link\nMen tak for jeres bud, jeg prøver det hele, og ringer nok til Boxer også\nDato : 29-05-13 09:16\nDet var da et rimelig nærliggende sted at starte egentlig...\nDato : 04-06-13 11:34\nEr PT: ikke i sommerhuset.\nTalt med BOXER, og der er intet tilbage hos dem eller i TV.\nDe var så denne gang meget imødekommende, og fortalte:\nDR1 og DR 2 samt den nordjyske kanal, den gratis via TV 2\nkører på et kanalbånd, mens de andre kører på et andet bånd..\nteknik jeg ikke ved meget om, men de signaler kommer åbenbart i grupper.\nDeres bud var at der var for svagt signal, så jeg må op og indstille antenne\ntil den rammer præcis den ønskede sender.... og har så i mellemtiden fået\nen antenne ag en nabo som er mere retningsbestemt.\nJeg prøver om nogle dage, når jeg igen er i sommerhuset.\nVender tilbage, og skal nok afslutte mit spørgsmål på rette vis\nFra : Brumbossen\nDato : 19-06-13 07:28\nDer er desværre mange der ikke har særlig gode erfaringer med BOXER TV. Der var en artikel om BOXER TV på denne hjemmeside: http://www.tvtvtv.dk Her kunne man læse om de forskellige problemstillinger der er i forbindelse med BOXER TV. Det var sgu lidt skræmmende læsning\nDato : 19-06-13 08:19\nIndsæt Der var en artikel om BOXER TV på denne hjemmeside: http://www.tvtvtv.dk Her kunne man læse om de forskellige problemstillinger der er i forbindelse med BOXER TV. Det var sgu lidt skræmmende læsdit citat her\nDen artikkel kunne jeg godt tænke mig at læse-men kan ikke finde den på dit link-kunne du evt lave et mere præsist link ?\nDato : 20-07-13 17:00\nDu kom nærmest..på en måde\nproblemet er ikke boxer, eller " andet" men alene signalstyrken\nJeg havde en ny digitalantenne, som jeg brugte tidliegere også,\nmen signalet til den er for svagt.\nLånte antenne af nabo i sommerhuset, en gammeldags en der kunne retningsbestemmes\nog det gjorde jeg jo så og nu kører det som det skal..\nDato : 21-07-13 17:16\nDu er velkommen, men så må du\na) også ha fat problemer før med kort fra Boxer\nb) ha skiftet antenne samtidigt med du gik væk fra Kort\nFor en ny antenne bliver ikke pludseligt for svag, med mindre der var forstærker i den og denne er gået i stykker da du ændrede retning på den.\nMen ja den gode gamle store antenner er for det meste bedre end de nye såkaldte Digital Antenner.


Historien | M. Skotte, Nykøbing Falster & Sakskøbing\nMinibusser (lille kørekort)\nMedarbejdere i Sakskøbing\nMedarbejdere i Nykøbing Falster\nM. Skotte blev etableret 1. januar 1925 som cykel, motorcykel og automobilforhandling af Marius Skotte, der var udlært smed fra Højreby Smedie og en årrække arbejdede på Nakskov Skibsværft, indtil han som 27-årig etablerede sig som selvstændig på adressen Nykøbingvej 8 i Sakskøbing.\nM. Skotte bliver GM-forhandler - og er det stadig på 75. år - som én af landets ældste GM-forhandlere. Bilmærket på det tidspunkt var Chevrolet.\nDe første Opel-biler kommer til DK - og dermed også til forhandling hos M. Skotte.\nAnders Skotte - anden generation - ansættes i firmaet. Han har en uddannelse som reservedelsmand fra Opel i Næstved, suppleret med handelsuddannelse fra Niels Brock og ansættelse hos Vauxhall i England og businessmanagement-uddannelse i USA.\nAnders Skotte ansættes som forretningsfører, da M. Skotte overtager GM-forhandlingen i Nakskov.\nAnders Skotte overtager M. Skotte efter faderens pludselige død.\nForhandlingen i Nakskov sælges fra, og bygningerne overtages af Vestlollands Trælasthandel. Samme år køber M. Skotte Lastvognscentret i Sakskøbing til forhandling af Bedford og hollandske DAF lastbiler. Aktiviteten ophørte i 1981, da lastvognsaktiviteterne blev solgt til Scania.\nM. Skotte investerer 3,5 mio. kr. i en udvidelse af virksomheden i Sakskøbing, bl.a. med bilistbutik og kontorer.\nThomas Skotte - 3. generation - ansættes i virksomheden som værkførerassistent og indskriver. Han har en baggrund som lagerekspedient, sælger for Mazda, København, biløkonom fra Niels Brock, Copenhagen Business College og samtidig ansættelse hos Nissan, Birkerød.\nM. Skotte åbner afdeling i Nykøbing F., hvor GM-forhandlingen overtages og drives fra lejede lokaler på Nordensvej.\nM. Skotte køber bygningerne på den nuværende adresse på Herningvej og flytter Nykøbing-afdelingen hertil. M. Skotte bliver forhandler af bilmærket Ssang Young.\n1. januar 2007 overtager tredje generation, Thomas Skotte, M. Skotte A/S.\n1. oktober 2008 overtager M. Skotte forhandlingen af Suzuki på Falster-Østlolland og kan fejre 75 års jubilæum som GM-forhandler.\nKlik her for at finde vores adresser\nKlik her for at finde en specifik medarbejder\nKlik her for at finde alle vores informationer\nNykøbingvej 8, 4990 - 54 70 42 85\nHerningvej 24a, 4800 - 54 43 01 01\nM. Skotte Sakskøbing\nM. Skotte Nykøbing


Hvad glæder du dig mest til? - Vesterlund Efterskole\nGymnastik, Friluft og Musik\nI dag blev eleverne introduceret til vores tre profiler – musik, friluftsliv og gymnastik.\nAlle skulle prøve kræfter med vores linjefags tilbud i gymnastik – både TeamGym, Grand Prix, tumbling og basisspring. Dvs. alle fik afprøvet rytmegymnastikken og alle sprang rundt i centeret. Super seje elever – og alle med ja-hatten på 🙂\nMusiklærerne havde også besøg i deres lokale. De fortalte efterfølgende, at det med elevernes tilkendegivelser, tegner godt for musikken på Vesterlund 2016-17. Det vil vi glæde os til!\nEndelig skulle alle også høre om friluftslærernes tilbud. Både hvad timerne indeholder i hverdagen og om friluftsturen i efteråret. De skulle også høre om dykker- og faldskærmscertifikat og om turen til Norge. Hvis gamle Vesterlunder læser med, ved de, at turen til Norge er noget helt særligt.\nDer var også en præsentation af de øvrige valgfag – 19 valgfag for at være helt præcis. Så det kan blive svært, når de på torsdag skal vælge, hvilke fag de ønsker på skemaet de kommende 5 måneder.\nI undre jer måske over, hvad overskriften betyder. I dag skulle eleverne skrive, hvad de glæder sig mest til i løbet af det kommende skoleår. Vil du vide besked, må du kigge forbi Vesterlund, så finder du svarene ved hallerne. Fællesbad, Østrig og venskaber er blot et lille udsnit, af de mange ord, eleverne har skrevet.\nDagen har mange timer, så der blev også tid til en introduktion af vores 4 km løbetur. Der var tid til lidt mere gymnastik, der blev prøvet skoledragter, der blev købt Iphone covers, der blev spillet mere musik og (da det jo er hygge-tirsdag) blev der selvfølgelig også hygget!\nEn dejlig dag – med et dejligt elevhold!


7 fantastiske ideer med langt grå hår og min rejse til naturlig farve - Farve\n7 stilfulde, lange grå hårideer, der ikke får kvinder til at se ældre ud\nSe nogensinde en kvinde stolt flagre med sit naturlige grå hår og tænk “Jeg ville ønske jeg kunne gøre det!” 'Tekst-align: venstre'> Nå, du kan bestemt! Unge kvinder, der farver deres hår, er blevet den hotteste trend - mens ældre kvinder omfavner deres naturlige, lange grå hår som et tegn på selvaccept.\nUanset hvilke årsager du har gråt hår - er det bestemt en måde at skubbe status quo på.\nLæs videre for at finde ud af, hvordan jeg begyndte at omfavne mit lange sølvhår, hvordan jeg ser efter det - og hvorfor jeg elsker det!\nHvordan begyndte min grå hårrejse\nJeg sad i San Fernando-dalen med en ven, så vores børn lege og diskuterede livet. Jeg var på randen af skilsmisse - og vaklede mellem fortvivlelse og ophidselse. Jeg vidste, at jeg var klar til en stor forandring, og vi diskuterede og fantaserede begejstrede - som kun kvinder kan gøre.\nHvordan kan vi markere VORES?\nDet var 2010, og jeg var 40 år gammel. Der var meget tale på det tidspunkt - selvom vi nu læser det dagligt i utallige memes - om tanken om, at vejen til succes er gennem at opdage og være vores mest 'autentiske' jeg.\nJeg kunne godt lide det - og det var fornuftigt.\nDa jeg kørte hjem og overvejede dette, spekulerede jeg på, hvordan jeg kunne anvende dette i mit liv. Jeg var netop tilmeldt et yoga-læreruddannelsesprogram. Gennem den yogiske filosofi begyndte jeg at smelte sammen med den person, jeg ønskede at blive - i stedet for den kvinde, som jeg forventedes at blive.\nSå efter over 20 år med farvning af mit hår, besluttede jeg at begynde at leve virkelig!\nAt være mit sande jeg betød, at jeg ikke længere skulle dække, hvem jeg var. Jeg var ikke længere villig til at kæmpe for at beholde mit ægteskab - og heller ikke kæmpe for at beholde det, der skulle være et ”ungdommeligt udseende”.\nDet var en triste handling at omfavne min sandhed. Jeg tog valget om at skære mine låse kort og gå gennem en årelang proces med at dyrke dem ud.\nI 2011 var mit hår mere salt og peber end gråt - men to år ind i denne proces, og jeg havde endelig dejligt og naturligt langt sølvhår. Jeg var klar til at begynde min nye karriere som en ældre model. At komme ind på markedet som en klassisk grå hårmodel gjorde det muligt for mig at bruge denne platform til at bidrage med en følelse af frihed til kvinder over 50 år.\nHvordan jeg ser efter mit grå hår\nMin rutine har ændret sig radikalt i de sidste to år! Jeg gik fra voluminøse lange grå låse til tyndt og sprødt hår på grund af svingende hormoner, livstressorer og kost.\nSommerklimaet i det sydlige Californien egner sig til kortere frisurer. Så for at give mit hår et fyldigere udseende er jeg gået væk fra lange grå frisurer - og nu er frisyren, jeg har på, lidt kortere.\nFor at forbedre sundhed i hovedbunden og hjælpe med at forhindre hårtab begyndte jeg for nylig at bruge Pura'dor hver anden dag. Folk fortæller dig altid, at jo mindre du vasker hår, desto sundere bliver det. Hvad jeg personligt opdagede var netop det modsatte - olierne fik mine strenge til at falde ud ved at blokere hårsækkene!\nJeg mener, det er vigtigt at også passe dit hår indefra. Jeg sørger for, at mit hår får de næringsstoffer, det har brug for, ved at tage en Biotin vitamin supplement.\nJeg bruger også Aveda Thickening Tonic at tilføje volumen og tykkelse og Clairol Shimmer Lights shampoo for at opdatere og lysne mit sølvhår. Min stylingrutine involverer meget hårbørstning og sjældent ved hjælp af opvarmede værktøjer. Én gang om ugen forkæler jeg mig også en kokosolie-hovedbundsmassage - det føles vidunderligt! Jeg håber, at min plejehårrutine vil styrke mit hår og gendanne dets originale glans.\nMin favorit sølvfrisyrer at have på\nNår det kommer til frisurer, kan jeg lide naturlige og lette udseende, der komplimenterer mit ansigt.\nDe fleste dage gør en let fransk twist med en spisepinde tricket. Der er dog dage, der kræver en mere sofistikeret, sexet eller ungdommelig frisure.\n# 1: Smarte høje opdateringer\nHvis dit hår er bølget som mit, er her et stylinghack til dig. Når du søger at skabe en rodet updo, skal du bruge store bløde svampruller til at udjævne det kinky hår. Det behøver du ikke, hvis du har fået en blow-out - din updo vil naturligvis se ubesværet og elegant ud! Når dit hår er pænt og glat, hvirves det løst ind i en bolle oven på dit hoved og bruges bobby pins at holde bolle på plads.\n# 2: Børstet-tilbage voluminøse låse\nBørstning og kæmning i alle retninger skaber normalt nok lydstyrke for mig. Når jeg skal skynde mig ud af døren - men desperat har brug for at tilføje en smule “oomph” til mine låse, bruger jeg tør shampoo. Det fungerer hver gang!\n# 3: Bløde Hollywood-låse\nSom kvinder elsker vi undertiden at sprænge med skønhed. Heldigvis arbejder jeg med en frisør i min forretning! På dette billede ser du min ven Donna's skabelse. Hun brugte et stort krøllejern på rent og tørt hår. Hun indpakket mine lagdelte låse løst og omkring jernet. Vi sprayede generøst hårspray - og udseendet var komplet!\nJeg bærer mit hår så ofte som muligt! Jeg har dog hørt, at tilbagetrækningen svækker hårsækket. Jeg sørger altid for, at det er løst og ikke for stramt - men jeg elsker at have frisurer væk fra ansigtet!\n# 5: Glamorøs sidedel\nNår det kommer til frisurer, elsker jeg at blande det op! En sidedel kan være sexet og sjov. Jeg elsker et fejende smell, og det er let at opnå det med en sidedel. Uanset om dit hår er lige eller bølget - kan du stadig skabe dette elegante look.\n# 6: Enhver frisure - Plus en hat!\nJeg elsker at bære hatte !! De ser øjeblikkeligt mere spændende ud - og er et så fantastisk tilbehør. Hatte er også min tur til, når der er en nedkøling i luften, og du er nødt til at beskytte dine låse mod vejret - men du behøver ikke en grund til at bære en hat!\nJeg har altid troet, at smell er legende og ungdommelig! Én gang om året kigger jeg efter trendy smell til at blive inspireret af, tage en stak fotos til min stylist og bede om, at min skal ske! Jeg er heldig, fordi jeg altid kan pensle mit hår tilbage, når det er nødvendigt. Pande er flirtende - og de kan let omdanne et monotont look.\nHvis du vil følge mig for flere idéer til mode og styling, kan du finde mig på Instagram eller besøg min internet side. Omfavn dit lange grå hår, og lad os bære smukke sølvfrisyrer!


Bræt/underlag til Gigantskak - model Park'\n(2.319,20 excl. moms)\n810På lager Lev. 7-10 dage\nSkakbræt/underlag i hård kvalitetsplast til gigantskak. Perfekt til både indendørs og udendørs brug i skolen, SFO'en, på biblioteket eller på campingpladsen. Brættets 64 felter sættes sammen enkeltvis til et stort skakbræt,og skilles lige så let ad og pakkes væk. Materialet er hård kvalitetsplast, og brættet holder derfor både til regn og sne.\nBrættet passer perfekt til gigantskakbrikker med en kongehøjde på 64 cm. Kan købes som combo-tilbud her.\nMål i alt: 2,8 x 2,8 m\nFeltstørrelse: 35 x 35 cm\nAntal felter: 64\nBedømmelse for Bræt/underlag til Gigantskak - model Park


Eilersen: Vi skal videre i samlet flok | fredericiaavisen.dk\nDet var en lettet og glad Susanne Eilersen, der midt fra Herning Kongrescenter kunne se sin favorit til formandsposten, Morten Messerschmidt, i overbevisende stil sikre sig formandsposten. Med valget af en ny formand ønsker Susanne Eilersen, at partiet i samlet flot kommer videre.\n– Det var meget overbevisende. Det var en stor overvægt. Det er 2/3 af stemmerne. Det er godt for vores parti. Det er godt at vores formand har et klart mandat bag sig. Der er ingen der tror på, at det her bliver let. Nu skal man huske af favne de der har stemt noget andet. Det var også det Morten Messerschmidt sagde på talerstolen. Vi starter på en frisk fra i dag og kigger frem. Der bliver ikke skuet bagud. Der er ikke skrevet noget i den sorte bog man skal hæfte på. Vi starter på 2.0 og ser fremad, siger Susanne Eilersen.\n– Jeg er glad. Jeg tror også på, at vi skal skabe ro internt i partiet og samle os igen. Men vi skal også ud og genskabe tilliden til vælgerne. Vi skal udover scenekanten og have fat i nogen af dem der har forladt os. Men vi har brug for en stærk person til at gøre det. Jeg tror det er vigtigt, at den person sidder i Folketinget. Det er ikke lang tid vi har til at genskabe den tillid. Det kan man bedst fra Folketingets talerstol, fortsætter hun.\nTre kandidater der alle ville partiet\nHvor valgkampen har været personer over partiet, har alle de tre kandidater alligevel formået at fortælle hvad de ville med partiet. Det har været nødvendigt, at der skal tales politik fremfor personer, så Susanne Eilersen følger sin nye formand og er klar til at trække en streg i sandet.\n– Det tager lidt tid og vi skal kæmpe for det. Men selvom man godt kunne mærke at der var fløje, så synes jeg der var en okay god stemning. Vi havde gode snakke også selvom vi godt vidste vi ikke stemte på den samme. Det vigtigste er at vi er medlem af det samme parti. Alle smiler og kan se hinanden i øjnene. Vi tager alle glade hjem. Jeg havde frygtet det værre, siger Susanne Eilersen.\nOm talerne er hun generelt positiv, for der var plads til visioner.\n– Det var tre vidt forskellige taler og tre vidt forskellige personligheder. Det har de også hele tiden sagt, så det var vi klar over. De er tre meget forskellige ting. Jeg er måske også lidt farvet, men jeg synes det klædte at man holdt sig til at tale om sig selv og hvad man selv ville, i stedet for at skyde på de andre kandidater. Det er bag os nu. Jeg kan godt lide både Martin og Merete og håber de kan se sig ind i projektet. De har gode kvaliteter begge to. Derfor håber jeg også at de tre finder fælles fodslag. Jeg synes faktisk det var tre gode taler, siger Susanne Eilersen og fortsætter:\n– Vi vil alle sammen genre vores parti. Det synes jeg også alle tre kandidater ville.


CL i dansk - Stavning på mellemtrinnet (2)\nStav selv (4)\nFør vi staver består af to hæfter, der tilsammen rummer 450 auditive øvelser. De er beregnet som forøvelser til stavning og diktater i de første klasser og gør eleverne f...\nFør vi staver 1\nFør vi staver 2\nStav selv 4 indeholder opgaver, som hjælper eleven med at få styr på de rette stavemåder. Der arbejdes med stavelsesdeling, bøjning, vokalforveksling, stumme bogstaver og...\nStav selv 4 indeholder opgaver, som hjælper eleven med at få styr på de rette stavemåder. Der arbejdes med stavelsesdeling, bøjning, vokalforveksling, stumme bogstaver og ordlege, der passer til niveauet på klassetrinnet. Der er facit til hver opgave...\nStav selv 5 indeholder opgaver, som hjælper eleven med at få styr på de rette stavemåder. Der arbejdes med stavelsesdeling, bøjning, vokalforveksling, stumme bogstaver og...\nStav selv 5 indeholder opgaver, som hjælper eleven med at få styr på de rette stavemåder. Der arbejdes med stavelsesdeling, bøjning, vokalforveksling, stumme bogstaver og ordlege, der passer til niveauet på klassetrinnet. Der er facit til hver opgave...\nStav selv 10 indeholder opgaver, som hjælper eleven med at få styr på de rette stavemåder. Der arbejdes med stavelsesdeling, bøjning, vokalforveksling, stumme bogstaver o...\nStav selv 10 indeholder opgaver, som hjælper eleven med at få styr på de rette stavemåder. Der arbejdes med stavelsesdeling, bøjning, vokalforveksling, stumme bogstaver og ordlege, der passer til niveauet på klassetrinnet. Der er facit til hver opgav...\nStav selv 7 indeholder opgaver, som hjælper eleven med at få styr på de rette stavemåder. Der arbejdes med stavelsesdeling, bøjning, vokalforveksling, stumme bogstaver og...\nStav selv 7 indeholder opgaver, som hjælper eleven med at få styr på de rette stavemåder. Der arbejdes med stavelsesdeling, bøjning, vokalforveksling, stumme bogstaver og ordlege, der passer til niveauet på klassetrinnet. Der er facit til hver opgave...\nStaveregler 1 Lærervejledning Netadgang indeholder facit til opgaver og øvelser i Staveregler 1 samt 22 kopisider med supplerende øvelser....\nStaveregler 1 Lærervejl. Netadgang\naf Ghita Johansen\nStaveregler 1 Lærervejledning Netadgang indeholder facit til opgaver og øvelser i Staveregler 1 samt 22 kopisider med supplerende øvelser.\nStaveregler 1 behandler de emner inden for stavning, som erfaringsmæssigt er svære, og lægger op til, at eleven arbejder selvstændigt med sproget.\nStaveregler 1, Elevbog


Udgivet: 9 juli 2020\nForsøg ikke at klare det hele selv: Sammensæt et bæredygtighedsteam\nIntegrer bæredygtige rejser i jeres rejsepolitikker\nKig på følgende områder i jeres rejseløsning:\nOpbyg det rette udvalg af leverandører\nUdarbejd et pointgivningssystem for leverandører: Stil målrettede spørgsmål om bæredygtighed i jeres næste hoteludbud, eller anvend Dow Jones’ indeks for bæredygtighed (DJSI) til at finde lokale transportmuligheder\nFokuser på rapportering\n“Egencias oversigt over CO2-udledning fungerer fremragende for os. Den synliggør vores CO2-påvirkning, og hvilket klimaaftryk vi har som virksomhed. Den hjælper os med at forstå det, så vi også kan oplyse vores rejsende om det. Vi vil gerne informere rejsende om flyrejsers CO2-påvirkning, både på langdistance, Business Class, første klasse og økonomiklasse. Vi bliver nødt til allesammen at tage del i kampen mod klimaændringer, og oversigten giver os data, som vi kan bruge til at påvirke og ændre adfærd.”\nDefiner KPI’er for rejseløsningens rejsepolitikker, så I kan holde øje med jeres fremskridt:\nTilskynd bæredygtig adfærd hos rejsende og rejsebestillere\nMed disse tips til at udarbejde mål og understøtte den rette adfærd bør I have nok oplysninger til at komme i gang med at opbygge en bæredygtig rejseløsning. Begynd med at sammensætte jeres grønne team for at få mest muligt ud af alles indsigt og ideer. Sørg derefter for at holde de forskellige samarbejdspartnere til ilden, for som Michael McSperrin siger: “Vi bliver nødt til allesammen at tage del i kampen mod klimaændringer.”


De bedste hoteller med tekøkken i Surrey - TripAdvisor\nNr. 1 ud af 4 i Hoteller med tekøkken i Surrey med bedste værdi for pengene\nNr. 2 ud af 4 i Hoteller med tekøkken i Surrey med bedste værdi for pengene\nNr. 3 ud af 4 i Hoteller med tekøkken i Surrey med bedste værdi for pengene\nNr. 4 ud af 4 i Hoteller med tekøkken i Surrey med bedste værdi for pengene\nHoteller med tekøkken i nærheden af Surrey (26)\n25,7 km fra Surrey\n29,7 km fra Surrey


Anmeldt af: Nicolai Hansen - 8. november 2014 - kl. 20:52\nÅrets Call of Duty er nu udkommet og som altid, har fans af serien ventet med længsel. Vi har kastet os ud i en actionfyldt kamp med det nye Advanced Warfare.\nJeg har været i et forhold med Call of Duty serien siden Modern Warfare udkom tilbage i 2007. På trods af lidt småskænderier fra tid til anden gennem tiden, når vi for eksempel ikke har været helt enige om, hvem der skød først, så har forholdet bestået. Mest af alt fordi jeg altid har haft det sjovt. Sådan er det desværre ikke gået med Advanced Warfare, og efter en uge i hinandens selskab har vi slået op. Simpelthen fordi jeg ikke har haft det sjovt.\nKampagnen er der ikke noget galt med. Har man spillet andre spil i Call of Duty serien, og kunne man lide dem, bliver man heller ikke skuffet over Advanced Warfare. Det er kugleregn, eksplosioner og hæsblæsende action fra ende til anden. Jo selvfølgelig skal man snige sig rundt i enkelte missioner, men det ender alligevel altid med en hektisk ildkamp, og flere døde soldater end man kan nå at tælle til. Eneste ændring er, at de computerstyrede modstandere bider lidt mere fra sig. Ikke at de er blevet klogere, man kan bare ikke tåle lige så meget virtuelt bly, som i tidligere spil i serien, og det er faktisk en kærkommen tilføjelse.\nHistorien er der ikke meget at sige til. Nogle onde karle har set sig sure på resten af verden, og vil derfor ødelægge det for alle andre. Som hovedperson skal man på meget upædagogisk facon forklare dem, hvorfor det er en dårlig idé. Hele herligheden garneres med et enkelt lille (ikke overraskende) plot twist, og en afslutning, der lægger op til mere action i fremtiden. Alt i alt er Sledgehammer Games sluppet rigtig godt fra at lave endnu en interaktiv actionfilm i Call of Duty serien. Man ved hvad man får, og det virker.\nSelvom kampagnen er solid, så kan en gammel nostalgisk tosse som jeg selv, godt ønske sig, at tidligere spiltyper som Arcade blev genindført, da de forlænger holdbarheden af singleplayer delen betragteligt. I stedet er der blevet plads til et kært gensyn med Survival, denne gang krydret med Exo-Skeletons. Præmissen er lige ud ad landevejen: Alene, eller sammen med op til tre venner, skal man nedkæmpe stadigt større og stærkere bølger af fjender. For at det ikke skal være komplet feje hold, optjener man undervejs point til opgradering af sit Exo-Skeleton og kan modtage såkaldte support-drops. En halvkedelig affære, når man spiller alene, men fantastisk i selskab med gode venner.\nAmerikanerne har et ordsprog; If it ain't broke, dont fix it, eller på godt gammeldaws dansk; hvis det ikke er ødelagt, så lad være med at reparere det. Desværre tror jeg Sledgehammer Games glemte dette ordsprog, da de konstruerede multiplayer-delen af Advanced Warfare. Genindførslen af Pick 13 systemet, kombineret med perks i forskellige lag er meget velkommen. Nu skal der igen tages stilling til hvilke styrker man vil spille på og med, og alligevel er det som om det ikke passer ind i resten af spillet, da man på grund af spillets mekanismer og problemer ofte er tvunget til at benytte de samme tre perks. Blast suppressor bliver hurtigt en must-have perk, da man uden er sikker på at blive jagtet af flere lydløse modstandere, det øjeblik man laver et af de nye dobbelt-hop, og sådan er det generelt med multiplayer delen. Det føles som om Sledgehammer Games har haft nogle fantastiske ideer, de har bare implementeret dem dårligt.\nEksempelvis det nye bevægelsessystem. Selvom det ikke er helt på niveau med Titanfalls ditto, så virker det sjovt og godt. Problemet er at det ikke passer med den ultrakorte time-to-kill (den tid det tager at dø i spillet). Boost Dodge, en bevægelse hvor man lynhurtigt skifter position, burde betyde at ildkampe handler mere om evner med et joystick, end hvem der ser hvem først. Men den er meget lidt intuitiv, fordi man skal trykke ned på venstre styrepind samtidig med, at man vælger retning. Havde denne bevægelse været sat til skulderknapperne, havde spillet føltes meget mere flydende.\nDe nye parkour-inspireret bevægelser burde resultere i en flydende fart-over-feltet oplevelse, men det er sørgeligt nok ikke tilfældet. Dette skyldes i høj grad banernes opbygning. De mangler i mange tilfælde et naturligt flow, eller blot en opbygning, der ville komplementere de nye bevægelsesmuligheder. I stedet føles de som kringelkrogede rodebutikker, hvilket resulterer i, at folk der hopper eller generelt bevæger sig meget, straffes af dem der venter.\nDe fleste ved godt, at man ikke må slå på folk med briller. Til gengæld må man godt skyde folk i ryggen, hvilket er en god ting, for lige på dette punkt excellerer Advanced Warfare. Dette skyldes dels et helt umuligt spawn system, hvor man ofte spawner bag en fjende, eller endnu værre; lige ind i en fjendes sigtekorn.\nEn anden ting er, at man ikke kan høre fjenderne. Overhovedet. Man kan høre sig selv, og holdkammerater på lang afstand, men fjender er helt lydløse, selv hvis man lukker ned for alle lyde med Exo Mute. Der er blot en næsten uhyggelig stilhed. Det uheldige ved denne kombination, er at man ikke kan høre fjender, der komme løbende bagfra, efter at de er spawnet samme sted.\nCall of Duty: Advanced Warfare lanceringstrailer - se i HD her\nDet værste ved multiplayer-delen er dog lag og generel hakken. Den har i mit tilfælde da jeg skulle anmelde spillet, været så ødelæggende, at jeg som tidligere nævnt slog op med Call of Duty. Alle spillere svinger mellem 1 og 5 streger i ping, hvilket muligvis skyldes at man konsekvent sendes i kamp med og mod folk fra eksotiske steder som Frankrig, Italien, Spanien og ikke mindst Grækenland. Jeg erindrer ikke tidligere at have mødt grækere i online Xbox spil, så et eller andet har Sledgehammer Games skruet på, som de måske skulle have ladet være med.\nHit detection og hit boxe sidder ellers lige i skabet, i hvert fald hvis man spiller en privat kamp mod computerstyrede bots, men lige så snart man bevæger sig ud i online land, skal der væsentligt flere skud til at slå modstandere ihjel, og det er ikke sjældent, man kan skyde først, og alligevel dø først i en duel.\nPå grafik-siden er der ikke meget nyt at komme efter. Farverne er noget mere klare end sidste års Call of Duty, men ellers ligner spillet ... Ja, Call of Duty. Der er ikke hældt flotte effekter ud over hele herligheden, blot skruet lidt op for detaljegraden. Det gør nu heller ikke så meget, da der sjældent er tid til at nyde udsigten. Lyden er også en standardaffære. Geværerne sige knaldebang, granaterne siger kaboom og intet af det får trommehinderne til at blafre, som man ellers er vant til fra eksempelvis Battlefield serien. Som med grafikken gør det nu heller ikke noget, for Call of Duty handler ikke om en flot æstetisk oplevelse, men om at få blæst ansigtet af i en ordenlig omgang action-fest.\nJeg nåede selv at forudbestille Call of Duty: Advanced Warfare, særligt for online multiplayer delen, men det vil jeg ikke anbefale andre. Den er for ødelagt, og den primære grund til en lav online score. Køb det for en actionfyldt kampagne eller for nogle sjove timer i Exo Survival med vennerne.\n+ Solid action, Exo Survival\n− Lag og manglende lyd i online multiplayer, dårligt spawnsystem, gode idéer implementeret dårligt


Amazon-skoven klarer sig\nDe seneste to uger har JP Explorer kørt gennem Amazonskoven ad den eneste farbare rute i regntiden.\nKun over korte stræk har den uberørte jungle stået som en grøn mur på begge sider af vejen og levet op til barndommens foretillinger om et ugennemtrængeligt vildnis.\nOver hundredevis kilometer har bilen derimod passeret marker med græssende kvæg og med sorte forkullede stammer som det eneste vidnesbyrd om, at der engang har været skov.\nPå størstedelen af den lange køretur var junglen i bedste fald en tynd streg i horisonten. Og det er billedet af ødelagt regnskov, der står tilbage på nethinden.\nMen det er som nævnt et billede, der er mere dystert end virkeligheden.\nI Amazonlandet begynder al udvikling og dermed alle skovrydninger med en landevej, og det er først og fremmest i udkanten af skoven og langs de nye landeveje, at ødelæggelserne har fundet sted.\nJo flere veje - jo mere skov vil forsvinde.\nSammenhængen blev for alvor tydelig, da den brasilianske regering i 70'erne satsede stort på anlæg af nye veje gennem junglen og samtidig gav økonomiske tilskud til oprettelse af landbrug.\nRegeringens hensigt var »at give jord uden mennesker til mennesker uden jord,« men det ambitiøse projekt blev i overvejende grad en stor fiasko.\nI regnskoven er jorden gold, fordi omsætningen af næringsstoffer sker så hurtigt, at muldlaget forbliver tyndt. Kun 10-25 procent af næringsstofferne findes i jorden, resten er bundet i træer og planter, og det kan få katastofale følger, når skoven fældes.\nEt af de største skrækeksempler er udviklingsprojektet Polonoroeste i delstaten Rondonia.\nDet startede med byggeriet af hovedvej BR 364 fra Cuiaba til Porto Velho, som fik tusinder af fattige nybyggere til at slå sig ned i skure langs vejen og fælde skoven for at dyrke afgrøder i den næringsfattige jordbund.\nAllerede to-tre år senere måtte en stor del af nybyggerne give op. Deres jord blev typisk købt op af kvægfarmere og omdannet til græsgange. Og efter højst ti år var den udpinte jord næsten værdiløs.\nDe store tømmerfirmaer udnytter skovens ædeltræ - fortrinsvis mahogni. Træerne står imidlertid spredt rundt om i skoven, så bulldozerne må bane sig vej til den enkelte stamme. Hvis det sker nænsomt, kan skoven med lethed lukke sig om såret, og tømmerfirmaerne er i øvrigt forpligtet til at forny bestanden ved at genplante mahognitræer. Men det sker langt fra altid, og bulldozerne efterlader ofte store raserede felter i regnskoven.\nDesuden har Amazonskoven nogle af verdens rigeste forekomster af mineraler - deriblandt jern og bauxit, hvilket har fået en række mineselskaber til at etablere sig dybt inde i junglen. For eksempel ligger verdens største jernmine, Carajas, i den østlige del af Amazonlandet.\nMen fra et økologisk synspunkt er de hundredetusinder af guldjægere, som opererer i regnskoven, et langt større problem. De bruger kviksølv til at vaske guld i floderne og er skyld i en alvorlig forurening af de hårdest ramte floder, hvor fiskene enten er døde eller i bedste fald uspiselige.\nRegnskoven holder på vandet\nAmazonskoven har en enorm betydning for det lokale klima, men hvis hele regnskoven ødelægges, vil det også få konsekvenser for klimaet på vores breddegrader.\nPlanterne i regnskoven er - som alle levende organismer - baseret på kulstof, og når de brændes af, bliver der frigivet kulstof til atmosfæren i form af kuldioxid (CO2) og andre drivhusgasser.\nAfbrændingen af store skovområder vil derfor medvirke til at øge drivhuseffekten.\nFor det lokale klima har regnskoven en stabiliserende effekt. Træer og planter er med til at holde på regnen, som fordamper langsomt, fortættes til skyer og falder som regn på ny. Regnskoven skaber dermed sit eget kredsløb og holder liv i sig selv.\nBrasilianske forskere har påvist, at helt op til 80 procent af den regn, der falder i det indre Amazonas, bliver sendt tilbage til atmosfæren. Kun en femtedel af regnvandet strømmer med de store floder ud i havet. Uden regnskoven ville der i regntiden være oversvømmelser og jordskred.


Dansk Samling - Morten Uhrskov Jensen Coronakrisen afdækker skånselsløst ulykken med indvandringen fra den tredje verden\nMorten Uhrskov Jensen: Coronakrisen afdækker skånselsløst ulykken med indvandringen fra den tredje verden\nMorten Uhrskov Jensen Coronakrisen afdækker skånselsløst ulykken med indvandringen fra den tredje verden\nDe voldsomme forskelle på hjemmehørende danskere og indvandrere afdækkes selvfølgelig især under en voldsom krise som denne.\nBerlingskes faste politiske kommentator Thomas Larsen er blevet en klogere mand gennem årene. Hans klummer er gået fra at være ret uinteressante almindeligheder om dansk politik til at være temmeligt skarpe iagttagelser af, hvad det er for en kurs, Danmark og Vesteuropa forfølger i disse år.\nKursen, jeg tænker på, er selvsagt den nationsødelæggende indvandring fra den tredje verden, der som logisk følge vil lægge et Danmark med en altovervejende etnisk dansk befolkning i graven, hvis ikke udviklingen både standses og vendes.\nThomas Larsens indlæg fra dagens Berlingske er meget interessant. Det har følgende titel:\n”I skyggen af coronakrisen vokser regningen fra indvandringen”\nHer følger nogle udvalgte citater fra Thomas Larsens klumme og efter hvert citat min beskedne vurdering af det skrevne:\n”Mens Danmark har været lukket ned, har justitsminister Nick Hækkerup (S) sikret, at Folketingets retsudvalg løbende er blevet orienteret om udviklingen i kriminalitetsbilledet, og medlemmerne har blandt andet hørt politiets ledelse fortælle om de genopblussede bandekrige.”


NemKonto misbrugt til svindel i årevis: Hård kritik af ansvarlig styrelse | Indland | DR\nNemKonto misbrugt til svindel i årevis: Hård kritik af ansvarlig styrelse\nI årevis er Digitaliseringsstyrelsen blevet advaret om, at NemKonto-systemet bliver misbrugt af svindlere. Alligevel greb styrelsen ikke ind.\nLine blev sidste år udsat for svindel. Svindlerne ændrede blandt andet hendes NemKonto, så hendes løn blev udbetalt til en fremmed bankkonto.\n7. feb kl. 20:50\nNemKonto, som alle danskere er forpligtet til at bruge i forbindelse med udbetalinger fra det offentlige, er blevet misbrugt til svindel i de seneste fem år.\nDet viser dokumenter, som DR har fået aktindsigt i hos Digitaliseringsstyrelsen, der er ansvarlig for NemKonto-systemet.\nSvindlen foregår ved, at ”kriminelle ændrer en persons NemKonto til anden konto,” står der blandt andet i dokumenterne.\n- Det er dybt utilfredsstillende. Og især fordi man jo ikke kan melde sig ud. Det er jo en lovgivning, der kræver, at man skal have en NemKonto, siger Jan Pries-Heje, der er professor i digitalisering på Roskilde Universitet.\n30 advarsler siden 2016\nDokumenterne viser også, at Digitaliseringsstyrelsen er blevet gjort opmærksom på NemKonto-svindlen mere end 30 gange siden starten af 2016.\nMen på trods af de mange advarsler har styrelsen ikke ændret NemKonto-systemet, så svindlen kan forhindres, viser aktindsigterne.\n- Det viser alvorligheden af sagen, og man skal da være meget ignorant for at ignorere så mange advarsler, siger professor Jan Pries-Heje, som har gennemgået sagens dokumenter.\nSvindlen med NemKonto sker som et led i NemID-svindel, som DR har fortalt om flere gange det seneste halve år.\nLæs også:Mindst 46 biblioteker indgår i sager om NemID-svindel: Se, om dit bibliotek er iblandt\nNår gerningsmændene har fået kontrol med et offers NemID, kan svindlerne nemlig uden videre flytte offerets NemKonto til en hvilken som helst bankkonto, og så bliver offerets løn eller folkepension eller andre offentlige ydelser udbetalt til den bankkonto i stedet for til offerets egen bankkonto som normalt.\nLines løn gik ind på fremmed konto\nLine, der er ergoterapeut og bosiddende i Herning, er et af ofrene for svindlen. Af frygt for ny svindel står hun ikke frem med efternavn, men DR kender hendes fulde identitet.\nEn søndag i begyndelsen af marts sidste år opdager hun, at hun ikke har fået sin løn. Hendes bank råder hende til at tjekke på NemKonto-hjemmesiden, om hendes NemKonto er blevet flyttet.\n- Og ganske rigtigt, den er så blevet ændret, fortæller Line.\nPå hjemmesiden kan hun se, at hendes NemKonto pludselig er tilknyttet en ukendt konto i en anden bank end hendes egen.\n- Så hvor pengene var røget hen, det vidste vi ikke, siger hun.\nLine havde ikke fået nogen advarsel om, at hendes NemKonto var blevet flyttet over til en fremmed persons bankkonto i en fremmed bank.\nAdvarsler fra mange kanter\nAt den slags foregår, er Digitaliseringsstyrelsen på det her tidspunkt blevet advaret om igen og igen gennem flere år.\nAdvarslerne til styrelsen kommer fra adskillige banker, flere politikredse, Skat, finansielle brancheforeninger, privatpersoner og rådgivere for ofre for svindlen. I alt kommer de mere end 30 advarsler 14 forskellige steder fra, viser dokumenterne fra Digitaliseringsstyrelsen, som DR har fået aktindsigt i.\nDe mange advarsler til styrelsen indeholder i flere tilfælde konkrete eksempler på svindel. For eksempel om en NemKonto, der er blevet flyttet 12 gange på to en halv måned.\nDigitaliseringsstyrelsens gennemgående svar til advarslerne er, at styrelsen vil forsøge at løse problemerne i det kommende udbud.\nMen det møder kritik fra en ekspert i forvaltningsret.\n- Det er ikke godt nok at blive ved med blot at vente på, at der engang kommer et nyt system. Man har en handlepligt, hvis man får gentagne oplysninger om, at der sker sikkerhedsbrud i et IT-system som NemKonto, siger professor Frederik Waage fra Syddansk Universitet.\nStyrelse: Loven tilsigter fleksibilitet\nDigitaliseringsstyrelsen har afvist at stille op til interview med DR om sagen. I stedet har styrelsen sendt et skriftligt svar.\n- Hvis der fandtes én teknisk løsning, der alene kunne stoppe de kriminelle, der misbruger en NemKonto, ville vi selvfølgelig indføre den løsning med det samme, skriver Digitaliseringsstyrelsens vicedirektør, Adam Lebech, til DR.\nNemKonto er bygget sådan, at hver borger kun kan have én NemKonto.\n- Hvis man eksempelvis fratog borgerne mulighed for selv at vælge, hvilken konto de gerne ville bruge som NemKonto, ville man gøre det meget besværligt for mange danskere. Der er blandt andet mange par, der gerne vil bruge samme NemKonto, skriver Adam Lebech fra Digitaliseringsstyrelsen.\nDen prioritering har professor Jan Pries-Heje svært ved at forstå.\n- Det er meget at skulle acceptere sådan en svindel for at have den fleksibilitet, som jeg har meget svært ved at se behovet for. Man sætter jo tilliden til de digitale systemer på spil, og så går der fire, fem, seks år, før man vil have en løsning med i det næste udbud. Det er da dybt utilfredsstillende, og rent teknisk mener jeg ikke, at løsningen kan være så kompliceret, siger Jan Pries-Heje.\nBankkonto var NemKonto for 100 forskellige personer\nDet fremgår også af aktindsigterne, at svindlerne har udnyttet den fleksibilitet, som NemKonto-systemet tillader.\nBankernes brancheforening, Finans Danmark, orienterer i 2018 Digitaliseringsstyrelsen om en sag, hvor svindlere har brugt en enkelt bankkonto som NemKonto for mere end 100 forskellige personer.\n- Det råber jo ’svindel’, og at nogen laver fusk, så det burde man fange og gøre noget ved. Det burde man faktisk allerede have tænkt over på udbudstidspunktet, siger professor Jan Pries-Heje fra Roskilde Universitet.\nStyrelsen: Vi forholder os løbende til sikkerheden\nDigitaliseringsstyrelsen, der både er ansvarlig for NemID og NemKonto, skriver også til DR, at "Digitaliseringsstyrelsen forholder sig sammen med leverandørerne løbende til konkrete forslag til styrkelse af sikkerheden i de forskellige løsninger," og at man har "iværksat nye tiltag, der gør det vanskeligere at begå identitetstyveri."\nDR’s gennemgang af dokumenterne om NemKonto viser, at en række af de mange svindel-advarsler til styrelsen indeholder forslag til, hvordan NemKonto-systemet kan ændres for at komme i hvert fald en del af svindlen til livs.\nMen af dokumenterne fra aktindsigten fremgår det, at Digitaliseringsstyrelsen siden 2017 har besluttet at vente med at ændre NemKonto-systemet, indtil der kommer et nyt NemKonto-system.\n- Derfor medtages ændringen til prioritering i forbindelse med det kommende udbud af NemKonto-systemet, skrev Digitaliseringsstyrelsen for eksempel i 2017 i et svar på en advarsel om svindel med NemKonto.\nI dag - fem år efter den første advarsel - er udbuddet af et nyt NemKonto-system stadig ikke offentliggjort.\n- De oplysninger, som I har fremlagt her, gør, at man må stille spørgsmål ved, om Digitaliseringsstyrelsen lever op til sit ansvar, siger Frederik Waage, der er professor i forvaltningsret på Syddansk Universitet.\nHan tilføjer, at det også er Digitaliseringsstyrelsens ansvar at gøre opmærksom på det, hvis eventuelle ændringer i NemKonto-systemet kræver lovændringer.\nLine er stadig ramt af svindlen\nLine, som fik flyttet sin NemKonto af svindlere i foråret, endte med at få sin løn udbetalt igen, denne gang til hendes egen bankkonto.\nNemKonto-svindlen var dog kun en del af problemet. Gerningsmændene havde nemlig fået fat i hendes NemID-oplysninger. Det var med hendes NemID, at de kunne flytte hendes NemKonto til en anden konto.\n- Det, der chokerer mig, er, at jeg ikke har haft mistanke om noget som helst, før jeg opdager, at jeg ikke har fået min løn, siger Line.\nSvindlerne havde også overført store beløb fra hendes bankkonti og optaget lån og købt varer i hendes navn, som hun stadig kæmper for ikke at skulle hæfte for.\n- Man føler sig rigtig utryg. Man føler sig magtesløs, siger Line.


Kulturkapellet - Filmanmeldelse: Transcendence\nTranscendence (119 min.) Biografversion / Nordisk Film\nAnmeldt 23/6 2014, 23:17 af Claus Krogholm\nVi er nogle få år ude i fremtiden, hvor forskningen i kunstig intelligens står over for sit endelige gennembrud. Professor Will Caster (Johnny Depp) står bag en computer, hvis kapacitet langt overstiger den samlede menneskeheds intelligens, mens en kollega har haft held til at uploade en rhesusabes hjerne til en computer. Ikke alle er dog begejstret for udviklingen. Casters kollega Max Waters (Paul Bettany) er skeptisk mht. en kunstig intelligens evne til at håndtere empati og moral. Andre går længere. En gruppe maskinstormere/terrorister, RIFT, anretter bombeattentater mod forskningscentre, der arbejder med kunstig intelligens og forsøger også at dræbe Caster. Han overlever attentatet, men da det viser sig, at han også er blevet forgiftet med det stærkt radioaktive stof polonium, har han kun få uger tilbage at leve i. Sammen med sin kone, Evelyn (Rebecca Hall) og den stadig skeptiske Max, beslutter han at bruge de teknologiske landvindinger og uploade indholdet af sin hjerne til sin supercomputer og dermed overleve som kunstig intelligens.\nSpørgsmålet er naturligvis, om han også har overlevet som menneske; eller om det, der gør os til mennesker, går tabt i processen. Da RIFT kommer på sporet af Caster som kunstig intelligens, redder Evelyn ham ved at uploade ham til internettet, hvorved han får adgang til alverdens computere og alverdens information – og dermed giver ham noget nær uindskrænket magt. Og så er spørgsmålet, hvad der sker, når en kunstig intelligens får uindskrænket magt og der ikke er andet til at sætter grænser for denne magt end den kunstige intelligens selv. Med andre ord: har en kunstig intelligens en moral og nærer den empati for os mennesker?\nTranscendence er instrueret af Wally Pfister. Det er hans debut som instruktør, men han har tidligere gjort sig bemærket som fotograf, ikke mindst på de fleste af Christopher Nolans film (herunder Dark Knight-trilogien og Inception). Og som det ofte er tilfældet hos Nolan, så er Transcendence en film, der rejser tunge filosofiske, moralske og metafysiske spørgsmål i spændingsfilmens format. Det handler selvfølgelig om transcendens – om muligheden af at overskride grænsen mellem verdener, der ellers er fundamentalt adskilte: mellem liv og død, mellem menneske og teknologi. Det handler også om, hvad det er, der definerer os som mennesker. Er der en sjæl, som går tabt, når vi forsøger at genskabe os selv teknologisk. Men også mindre metafysiske spørgsmål om, hvorvidt vi skal udnytte videnskabelige og teknologiske fremskridt – også selv om vi ikke kan overskue alle konsekvenserne. Og omvendt: hvor langt kan man tillade sig at gå for at stoppe en udvikling, der er ved at løbe os af hænde?\nTunge og vanskelige spørgsmål som Wally Pfister ikke nødvendigvis vil give os svaret på; men spørgsmål der rejses og forsøges formidlet ved at bruge en genre, der netop har konflikt som sit centrale element. Pfister er som fotograf kendt for at sværge til traditionel film frem for den mere moderne digitale kamerateknologi, så hans egen holdning turde være klar. Men her drejer det sig først og fremmest om at få detaljerne i de komplekse spørgsmål til at træde tydeligt frem, samtidigt med at spændingen bevares og tilskuerne hænger på. Det lykkes klart bedst i første halvdel, hvor spørgsmålene stilles og handlingen lines op. Det er også her, skuespillerne får bedst plads. I anden halvdel, hvor hele plottet skal forløses, fortaber de filosofiske og metafysiske perspektiver sig delvis i den noget konventionelle afvikling af plottet.\nFilmen er – som man kunne forvente – flot fotograferet, omend selve designet er forholdsvis konventionelt 'science-fiction'. Men Pfister har ikke Christopher Nolans evne til på en og samme tid at håndtere tunge og alvorlige spørgsmål og få en handling til at skride frem uden at sætte hverken overblik eller spænding over styr. Skuespillerne bliver ladt noget i stikken, da først fokus er flyttet over på det mere actionprægede i anden halvdel.\nTranscendence er en ambitiøs film, men måske også for ambitiøs i antallet af spørgsmål og problemstillinger, der rejses.\n« Maleficent «\n» Force 10 from Navarone »\nAnmeldt 23/6 2014, 23:17\nJohnny Depp, Rebecca Hall, Paul Betanny, Morgan Freeman, Cillian Murphy m.fl.